Դարիկո Խաչատրյան

**Դարիկո Խաչատրյան** (), հայ գրող, մանկավարժ, բանաստեղծուհի, ՀԳՄ անդամ 2012 թվականից։

## Կենսագրություն

Դարիկո Վիրաբի Խաչատրյանը ծնվել է 1959 թվականի մարտի 31-ին, Արարատի շրջանի Սովետաշեն (այժմ՝ Զանգակատուն) գյուղում։ 1976 թվականին ավարտել է Սովետաշենի միջնակարգ դպրոցը և ընդունվել Ա. Բակունցի անվան պետական մանկավարժական ուսումնարան։ 1980 թվականին ավարտել է Հաշվապահական տեխնոլոգիաների ուսումնարանը։ 1981-1984 թվականներին ուսանել է Մոսկվայի Ժողովրդական արվեստի համալսարանի երաժշտության ֆակուլտետում։
Աշխատել է գյուղատնտեսության տարբեր ոլորտներում։
1984 թվականից անցել է մանկավարժական աշխատանքի հայրենի գյուղի մսուր-մանկապարտեզում՝ որպես երաժշտության դաստիարակչուհի, 1991 թվականից՝ գյուղի միջնակարգ դպրոցում՝ որպես երգ-երաժշտության ուսուցչուհի և խմբավար։ Ղեկավարել է իր ստեղծած > մանկական երգչախումբը։
Դարիկո խաչատրյանի գրական գործերը պագրվել են շրջանային «Արարատ» թերթում, ապա «Ավանգարդ», «Հայաստան», «Գլաձոր», «Գրական թերթ», «Գարուն», «Առագաստ», «Նարցիս», «Անդին» պարբերականներում։

Դարիկո Խաչատրյանը հեղինակել է տասնհինգ ժողովածու, գրել է վիպակներ, պատմվածքներ, էսսեներ, գրականագիտական հոդվածներ, պոեմներ, բանաստեղծություններ։

## Գրքեր

* 1998, Թևերս թող, աշուն, բանաստեղծություններ
* 1999, Չարչարանաց ծաղիկ, բանաստեղծություններ
* 2001, Յոթ օր-յոթ քանդակ, պոեմ, բանաստեղծություններ
* 2002, Հե՜յ, բախտի աստղ, արձակ
* 2003, Ճերմակ թևերի խիղճը, բանաստեղծություններ
* 2004, Նարնջագույն թոնիրներ, արձակ
* 2005, Անտես վարդերը մտքի, բանաստեղծություններ
* 2009, Լույսի մեղեդի, բանաստեղծություններ, պոեմ
* 2013, Անմեռ երգեհոն, բանաստեղծություններ, արձակ
* 2015, Գաղտնածես, բանաստեղծություններ, արձակ
* 2015, Հատընտիր բանաստեղծություններ, պոեմներ
* 2019, Նավարկումի զարկերակ, բանաստեղծություններ, պոեմ, Էսսեներ
* 2019, Բացված ծովախեցի, բանաստեղծություններ, գրախոսություններ
* 2024, Արտացոլք, բանաստեղծությունների ժողովածու

2025 թվականին լույս կտեսնի Դարիկո Խաչատրյանի 15-րդ գիրքը՝ «Գոյիմաստ» բանաստեղծական ժողովածուն։

### Համահեղինակային ժողովածուներ
* 2018, Սեր ու ծնող, Գյուրջինյան ընկերություն
* 2018, Գարունը սիրուց է ծնվել, ՎՄՎ Պրինտ
* 2018, Հայ արդի գրողներ, Անրի Բագրատունի, «Արմավ» հրատարակչություն
* 2022, Սրտագիր, ՀԳՄ
* 2024 թվականին «ԱՐՄԱՎ» հրատարակչությունը հրատարակել է «ՁԱՅՆ ՀԱՅՐԵՆԱԿԱՆ» ժողովածուն` «XXI դարի հայ գրականություն» մատենաշարի շրջանակում (հատոր 6-րդ, պոեզիա, արձակ)

## Պարգևներ, մրցանակներ

*2010 թվական, ՀԳՄ և Արարատի մարզպետի սահմանած Պարույր Սևակի անվան մրցանակ։
*2015, ԱՄՆ հայ գրողների միության պատվոգիր՝ Գրական վաստակաշատ գործունեության և մշակութային կյանքի զարգացման գործում ներդրած ավանդի համար։
*2016, «Հրանտ և Մանուշակ Սիմոնյաններ» հիմնադրամի ամենամյա գրքի մրցանակաբաշխության Հատուկ մրցանակ
*2017, ՀԳՄ և ՀՀ ՊՆ համատեղ սահմանած մրցանակաբաշխության 2-րդ մրցանակին։
*2019, ՀԳՄ «Գրական վաստակի համար» մեդալ՝ հայ գրականությանը մատուցած ծառայությունների համար (տրված է վկայական N 213, 22.10.2019, ՀԳՄ նախագահ Էդվարդ Միլիտոնյանի կողմից)։

## Տես նաև
Հայաստանի գրողների միության անդամների ցանկ

## Ծանոթագրություններ

## Արտաքին հղումներ
*''ԲԱՌՆ ԻՐ ՀԱՐՈՒՍՏ ԸՆԴԵՐՔՈՎ'' (Դարիկո Խաչատրյանի «Անմեռ երգեհոնե գրքի առիթով), գրականագետ Արմեն Ավանեսյան, 2014
*http://www.hayzinvor.am/30176.html, Դարիկո Խաչատրյան, հարցազրույց, «Հայ զինվոր» ՀՀ ՊՆ հանդես, 2015
*Դ․ Խաչատրյան, «Ջուրն աչքերդ կտանի…» պատմվածք, Գրական թերթ, հոկտեմբեր 2016
*Պոեզիան հոգու ծիրերում, Վ.Խանոյան, գրախոսություն Դ. Խաչատրյանի 12-րդ ժողովածուի մասին, 2018
*ԲԱՆԱՍՏԵՂԾՈՒԹՅՈՒՆ՝ ԱՂՈԹՔԻ ԱՍԱՑՈՒՄՈՎ, բան․գիտ․ թեկնածու Նորայր Ղազարյանի հոդվածը Դ․ Խաչատրյանի մասին, 2019
*Դարիկո Խաչատրյան, բանաստեղծություններ, Գրական թերթ, նոյեմբեր 2022
*https://drive.google.com/file/d/1QUNuNFku_FOHzlVMDXUEJrrHpjIH51sT/view Դ․ Խաչատրյանի ստեղծագործությունները Մաշտոց գրական հանդեսում, 2024
*[Դարիկո Խաչատրյան, բանաստեղծություններ, [Գրական թերթ], փետրվար 2024]
*http://narcisvernatun.com/archives/652, Դ․ Խաչատրյան, «Հույս չտածենք», Նարցիս մշակութային Վերնատուն կայք։

Կատեգորիա:Հայ կին գրողներ
Կատեգորիա:Հայ բանաստեղծուհիներ